EkBass/fiwiki-20250220-pages-articles huggingface dataset:
Sally (varustamo)

Rederi Ab Sally oli ahvenanmaalainen laivanvarustamo, yksi Viking Linen osakasvarustamoista. Yhtiön perusti kauppaneuvos Algot Johansson 27. joulukuuta 1937. Aikanaan varustamo kasvoi erääksi Suomen merkittävimmistä tankkerivarustamoista sekä Viking Linen suurimmaksi osakasvarustamoksi. Kun Rederi Ab Vikinglinjen perustettiin vuonna 1959, Algot Johansson lähti hankkeeseen mukaan merkitsemällä vastaperustetun yhtiön osakkeita. Muutaman vuoden sisällä Vikinglinjenin osakkaat ajatuivat kuitenkin riitoihin. Yhtiön varsinaisen perustaja, Gunnar Eklund halusi yhtiön keskittyvän ainoastaan autolauttaliikenteeseen, kun taas Algot Johansson tahtoi laajentaa Vikinglinjenin toimintaa myös rahtilaivoihin. Kiistan voitti Johansson, joka Eklundin jättäessä yhtiön ja myydessä osakkeensa sai lopulta osake-enemmistön Vikinglinjenistä. Joitakin vuosia tämän jälkeen Johansson fuusioi Vikinglinjenin Sally-varustamoon, jolloin Sallysta tuli Viking Linen osakas. 1970-luvulla ja 1980-luvun alussa Sally kasvoi aggressiivisesti niin autolauttaliikenteessä kuin tankkerivarustamonakin. Vuonna 1981 Sally perusti tytäryhtiön, Sally Line UK:n liikennöimään autolautoilla Englannin kanaalissa. Samana vuonna Sally osti Karibialla risteilyjä järjestäneen Commodore Cruise Line -varustamon. Lisäksi vuonna 1982 Rederi Ab Sally hankkii omistukseensa Vaasanlaivat-varustamon, joka harjoitti liikennettä Pohjanlahdella. Sallyn sijoitukset Englannin kanaalin liikenteeseen ja Karibian risteilyihin osoittautuivat huomattavan tappiollisiksi ja varustamo ajatutui 1980-luvun puoliväliin tultaessa huomattaviin taloudellisiin vaikeuksiin. Lopulta yhtiö joutuikin pääasiallisen velkojansa Yhdyspankin haltuun. Pankki myi haltuunsa joutuneen varustamon vuonna 1987 varustamoyhtiö AB EffJohnille (Effoan ja Johnson Linen tarkoitusta varten perustama yhtiö, joka oli myös Silja Linen pääomistaja). Tämän johdosta Viking Linen kaksi muuta osakasta lunastivat Sallyn kolmanneksen osuuden Vikingistä itselleen. Sallyn tappiolliset seikkailut Karibialla ja Englannin kanaalissa siirtyivät siten Silja Linen rasitteeksi, ja ne olivatkin merkittävä tekijä Siljan taloudellisissa vaikeuksissa 1990-luvulla. ==Yhtiön käyttämiä aluksia== * M/S Viking 1 * M/S Viking 3 * M/S Viking 4 * M/S Viking 5 * M/S Viking 6 * M/S Viking Saga - M/S Sally Albatross * M/S Viking Song - M/S Regina Baltica * M/S Viking Sally - M/S Estonia ==Lähteet== * Fakta om Fartyg Sally
Eesti kaheksakümnendad

Eesti kaheksakümnendad on vuonna 2001 julkaistu kolme CD-levyä sisältävä kokoelma-albumi, joka sisältää musiikkia tunnetuilta virolaisilta 1980-luvun artisteilta ja yhtyeiltä. ==Luettelo kokoelman kappaleista== ===CD 1=== # Thea Paluoja, Proov 583 - Sinu juures # Sven Himma, Mahavok - Miks mind piinad # Monitor - Ootan tuult # Ain Tammesson, Nemo - Saatus # Silvia Vask, Medium - Kui kunagi veel näeme # Henry Laks, Seitsmes meel - Tule kui leebe tuul # Marju Länik - Varjude mäng # Ivo Linna, Rock-Hotel - Vaid sinu naer # Marju Länik, Jaak Joala, Kontakt - See öö on armastus aastapäev # Kaja ja Ele Kõlar, Radar - Tulen saarelt # Erich Krieger - Põhjanael # Mait Maltis, Vitamiin - Gloria # Tajo Kadajas - Ära tule # Tõnis Mägi, Music Seif - Make Up # Silvi Vrait - Olnut enam heaks ei tee # Urmas Alender - Üle helkleva vee # Kare Kauks, Mahavok - On läinud aastad # Radar - Viraaz # Tarmo ja Toomas Urb - Imeline aas # Leila Miller, Valdo Randpere - Püha järv ===CD 2=== # Viljo Tamm, Fix - Veel päevad läevad # Karl Madis, Karavan - Pärlipüüdja # Mart Helme, Hübriid - Võõra linna tuled # Kaja ja Ele Kõlar, Admiral - Soovide maa- see on muusika # Jaak Jürisson, Henn Rebane - Veskimees # Joel Steinfeldt, Prohvet - Mägramaja # Tõnu Aare, Apelsin - Matkalaul # Leila Miller, Karavan - Kodust ära # Toomas Lunge, Justament - Vangile ei meeldi trellid # Marju Länik, Mahavok - Karikakar # Ain Tammesson, Kersti Rosenberg, Nemo - Petlik õnn # Anne Veski, Nemo - Petlik õnn # Ragnar Kuusk, Agrofon - Öö vanalinnas # Jaak Jürisson, Heino Seljamaa, Kontor - See kõlab kui rock'n roll # Marika Uus, Monitor - Huulevärv su krae peal # Tarmo Pihlap, Palderjan - Alles nähes sind # Ivo Linna, Rock-Hotel - Videvik # Joel Steinfeldt - Viimane tassike teed # Piret Palm, Monitor - Ei näe ma teisi # Üllar Jörberg, Silvi Vrait - Reisin # Uno Kaupmees, Krõll - Lucille ===CD 3=== # Pantokraator - Vaim raiskub roojusse # Ramp - Vii mind vii # Hetero - Tühjus # Propeller - Üks sõna # Turist - Raha hääl # Krimbel - Valge laev # Okaspendel - Lugu # Vanemõde - Segane lugu # Moby Dick - Arutlus # T-Klaas - Meeste laul # Kolumbus Kris - Välismaa mees # Paradoks - Ära möödu mu'st lähedalt # J.M.K.E. - Tere perestroika # Uus maailm - Uus maailm # Gunnar Graps, GGG - Valgus # Uuestisünd - Uuestisünd # Varaan - Anna tulla # Metallist - Unenägu # Ultima Thule - Tung ja torm Luokka:Vuoden 2001 kokoelma-albumit Luokka:Viron musiikki
Georges Lemaître

Isä Georges Henri Joseph Éduard Lemaître (17. heinäkuuta 1894 – 20. kesäkuuta 1966) oli belgialainen tähtitieteilijä, teoreettinen fyysikko, matemaatikko, fysiikan professori ja katolinen pappi. Hän ehdotti, että maailmankaikkeus on syntynyt alkuräjähdyksestä ja täten pohjusti modernin kosmologian. == Elämä == Georges Lemaître syntyi Charleroissa Belgiassa 1894. Häntä kiehtoi jo nuorena sekä tiede että teologia. Kuitenkin I maailmansota keskeytti hänen opintonsa: hän palveli Saksan vastaisella rintamalla tykistöupseerina. Sodan jälkeen hän opiskeli teoreettista fysiikkaa ja 1923 hänestä tuli apotti. Hän jatkoi opintojaan Englannissa mm. Arthur Eddingtonin opissa ja myöhemmin hän valmistui filosofian tohtoriksi Massachusetts Institute of Technologyssa. 1925 hänestä tuli vain 31 vuotiaana Louvainin yliopiston teoreettisen fysiikan professori. == Teoriat == Georges Lemaître esitti teoriansa alkuräjähdyksestä vuonna 1931. Hänen mukaansa maailmankaikkeudella täytyi olla alku ja hän esitti, että universumi olisi syntynyt "alkuatomista" ja sen räjähtämisessä alkuräjähdyksessä. Teorialleen hän antoi nimen "hypoteesi alkuatomista". Hänen ajatteluunsa maailmankaikkeuden alusta vaikutti hänen kristillinen uskonsa: Raamatun mukaan maailmankaikkeudella on alku. Lemaître esitti 20-luvulla Edwin Hubblen tavoin todisteita maailmankaikkeuden laajenemisesta, mikä sekin sai hänet päättelemään, että maailmankaikkeudella oli oltava alku. Vuonna 1949 teoriasta alettiin käyttää nimeä Big Bang. == Lähteet == == Aiheesta muualla == * Luokka:Belgialaiset tähtitieteilijät Luokka:Kosmologit Luokka:Vuonna 1894 syntyneet Luokka:Vuonna 1966 kuolleet
Stetoskooppi

Stetoskooppi on lääketieteellisessä tutkimuksessa käytettävä akustinen tai elektroninen laite kehon sisäisten äänten kuunteluun. Laitteen käyttäjä asettaa stetoskoopin kuulokkeet korvilleen ja painaa kuuntelu- eli rintaosan kuunneltavalle alueelle, jolloin hän kuulee kuunneltavan alueen äänet. Tätä toimintaa kutsutaan auskultaatioksi. Stetoskoopin keksi vuonna 1816 ranskalainen lääkäri René Laënnec. Myös mekaanikot voivat käyttää erityistä stetoskooppia löytääkseen vian koneesta. == Akustinen stetoskooppi == Tavallisin stetoskooppi on perinteinen akustinen stetoskooppi. Monesti akustisen stetoskoopin rintaosassa on kaksi kuuntelupäätä: kalvopää ja kuppimainen pää. Kalvopäässä potilaan iho saa stetoskoopin kalvon värähtelemään ja kuppi puolestaan saa sisäpuolella olevan ilman värähtelemään. Äänenä kuultava ilman värähtely johdetaan stetoskoopin onttoja putkia pitkin kuuntelijan korviin. Kuppimaisella puolella potilaan ihon värähtelyt saavat stetoskoopin sisäpuolella olevan ilman värähtelemään ja erillistä värähtelevää kalvoa ei ole. Kuppimainen stetoskoopin osa välittää paremmin matalia ääniä ja kalvo-osa korkeita ääniä. == Elektroniset stetoskoopit == Myös elektronisia, sähköisesti ääntä vahvistavia stetoskooppeja on markkinoilla. Joissain elektronisissa stetoskoopeissa on äänen tallennus- ja toistomahdollisuus. Tallennettu äänitiedosto voidaan tarvittaessa siirtää toisen terveydenhuoltoalan ammattilaisen kuunneltavaksi konsultaatiotarkoituksessa. Stetoskooppia käytetään myös muihin kuin lääketieteellisiin tarkoituksiin, esim autonasentaja voi kuunnella stetoskoopilla auton laakerien ja moottorin ääniä. Rakenteellisesti moottorien huollossa käytettävät stetoskoopit poikkeavat tavallisesti lääketieteellisistä stetoskoopeista. Moottorihuollossa käytetyn stetoskoopin mittapää voi olla puikkomainen, joka rakenne sallii sen työntämisen moottorin sisään, ja laitteen kuulokkeet saattavat meluisan käyttöympäristön takia muistuttaa umpinaisia stereokuulokkeita. Kuva:Rene- Theophile-Hyacinthe Laennec Drawings stethoscope 1819.jpg|Piirros Laënnecin stetoskoopin rakenteesta (1819). Kuva:Stethoscope-2.png|Akustinen stetoskooppi. Kuva:Doctors stethoscope 1.jpg|Lähikuvassa stetoskoopin kuunteluosa ja taaempana korviin asetettavat kuulokkeet. Kuva:Anterior chest auscultation, child.jpg|Lääkäri tutkimassa lapsipotilaan tilaa (auskultaatio). Kuva:Electronic stethoscope.jpg|Eräs elektroninen stetoskooppi. ==Lähteet== ==Aiheesta muualla== *Lääkärin tutkimus (7/2008) (terveyskirjasto.fi) *Lääkäri oppii stetoskoopin käytön hitaasti (1/2006) (mediuutiset.fi) *Stetoskoopin käyttöohjeet (3msuomi.fi) Luokka:Lääketieteellinen tekniikka
Neljäs vuosituhat eaa.

Neljäs vuosituhat eaa. oli tuhannen vuoden ajanjakso, joka kesti matemaattisessa mielessä vuoden 4000 eaa. alusta vuoden 3001 eaa. loppuun. Tämän vuosituhannen aikana keksittiin kirjoitustaito ja ensimmäiset korkeakulttuurit syntyivät. == Sivilisaatioita == *Afrikka **Esidynastinen Egypti *Aasia **Mesopotamia ***Sumer **Intian niemimaa ***Mehrgarh *Neoliittinen Eurooppa **Vinčan kulttuuri **Yamna == Tapahtumia == * 3761 eaa. – Juutalaisen uskon mukaan maailma luotiin. Juutalainen ajanlasku alkaa tästä vuodesta. * Stonehengen rakentaminen alkoi n. 3100 eaa. * Kuningas Narmer yhdisti noin 3100 eaa. Ylä- ja Ala-Egyptin ja perusti muinaisen Egyptin valtion -96
Die Brücke

Die Brücke -ryhmän (saksaa, ) muodostivat vuonna 1905 Dresdenissä, Saksassa neljä nuorta arkkitehtiopiskelijaa Ernst Ludwig Kirchner, Fritz Bleyl, Erich Heckel ja Karl Schmidt-Rottluff. Ryhmää lähellä olivat myös Emil Nolde, Max Pechstein ja Otto Müller. Ryhmä hajosi 1913. Akseli Gallen-Kallela valittiin Die Brücken jäseneksi vuonna 1907. Die Brücke on saksalaisen ekspressionismin pääryhmittymä, toisen ollessa Der Blaue Reiter, joka perustettiin Münchenissä 1911. Ryhmä debytoi Dresdenissä lokakuussa 1906 ja uusi näyttely pidettiin heti saman vuoden joulukuussa. Kiertonäyttely järjestettiin 1907. Vuonna 1910 ryhmä liittyi Neue Sezessioniin, jonka oli perustanut Max Pechstein Berliinissä, mutta vetäytyi siitä pysyäkseen itsenäisenä. Ryhmän viimeinen näyttely pidettiin 1912. Die Brücken jäsenet vaalivat keskiaikaisen killan ihannetta ja eristäytyivät yhteisateljeehensa Dresdenin työläiskorttelissa. Jugend -arkkitehtuuria lähellä olevat taiteilijat kehittivät yhteisen tyylin, joka perustui tuoreisiin väreihin, tunteellisiin jännitteisiin, väkivaltaisiin mielikuviin ja primitivismin vaikutteisiin. Aluksi ryhmä keskittyi kaupunkiaiheisiin, mutta Etelä-Saksaan suuntautuvilla matkoillaan he tuottivat alastonaiheita ja arkadiamaisia kuvia. Ryhmän taide on äärimmäisen ekspressionistista, usein yllättävää ja rujoa. Die Brücke elvytti puupiirroksen painottaen sen ekspressiivisiä mahdollisuuksia, ilmaista vahvoja, räikeitä värejä ja omaksua aggressiivisen viivan käyttö. Natsit leimasivat ja tuomitsivat Die Brücken, kuten muutkin modernistitaiteen ryhmittymät ”rappiotaiteeksi”. Brücke-ryhmän töitä on esillä Berliiniin 1967 avatussa Brücke-museossa. ==Aiheesta muualla== * Die Brücke Arcyclopediassa * Die Brücke (saksaksi) * Die Brücke museo Berliinissä Luokka:Saksan taide Luokka:Taiteilijaryhmät Luokka:Ekspressionismi
Pori Bears

Pori Bears on vuonna 1982 perustettu porilainen amerikkalaisen jalkapallon seura. Sen kotikenttä on Porin urheilukeskuksen tekonurmi. Kaudella 2024 Bears osallistuu II-divisioonaan. Bears osallistui vuodesta 1982 lähtien yhtäjaksoisesti miesten sarjatasoille vuoteen 1993 asti. Seuran toiminta elvytettiin kaudeksi 1999. Kesällä 2014 seuran edustusjoukkueen piti osallistua II-divisioonaan, mutta tammikuussa 2014 Bearsin ilmoitettiin vetäytyvän sarjasta pelaajapulan vuoksi. Seura keskittyi vuoden ajan vain junioritoimintaan ja teki paluun III-divisioonaan seuraavana vuonna. Bears voitti vuonna 2018 II-divisioonan ja Rautamaljan. == Peliasu == * Kypärä: sininen * Paita: sininen valko-oranssilla pelinumerolla * Housut: siniset == Saavutukset == I-divisioonan mestaruus: * 1986 * 2002 II-divisioonan mestaruus: * 2011 * 2018 III-divisioonan mestaruus: *2015 == Lähteet == == Aiheesta muualla == * Seuran viralliset sivut * Suomen amerikkalaisen jalkapallon liitto Luokka:Porilaiset urheiluseurat Luokka:Suomalaiset amerikkalaisen jalkapallon seurat Luokka:Vuonna 1982 perustetut urheiluseurat
Osamurtokehitelmä

Osamurtokehitelmässä rationaalifunktio esitetään polynomin ja toisten rationaalifunktioiden summana siten, että * jokaisen termin nimittäjä on jaoton polynomi. * jokaisen termin osoittaja on pienempää astetta kuin nimittäjä. Osamurtokehitelmää voidaan käyttää rationaalifunktioiden integroimiseen. Kehitelmää käytetään myös esimerkiksi Laplacen- ja Z-muunnoksen käänteismuunnosten laskemiseen. == Esimerkki == {1\over x^2 + 5x + 6} = {1\over (x + 2)(x + 3)} {\equiv} {A\over x + 2} + {B\over x + 3} = {A(x + 3) + B(x + 2)\over (x + 2)(x + 3)} = {(A + B)x + 3A + 2B \over (x + 2)(x + 3)} {\Rightarrow} \begin{cases} A + B = 0 \\\ 3A + 2B = 1 \end{cases} {\Rightarrow} \begin{cases} A = 1 \\\ B = -1 \end{cases} {1\over x^2 + 5x + 6} = {1\over (x + 2)(x + 3)} = {1\over x + 2} - {1\over x + 3} Luokka:Algebra
Jarmo Korhonen

Jarmo Korhonen -nimisiä henkilöitä ovat: * Jarmo Korhonen (s. 1946), kielitieteilijä ja germaanisen filologian professori * Jarmo Korhonen (s. 1961), pesäpalloilija * Jarmo Korhonen (s. 1964), jalkapalloilija ja valmentaja * Jarmo Korhonen (s. 1964), aitajuoksija * Jarmo Korhonen (s. 1965), poliitikko, Suomen Keskustan puoluesihteeri 2006–2010 * Jarmo Korhonen (s. 1986), lentopalloilija
Jarmo Korhonen (professori)

Jarmo Antero Korhonen (s. 26. toukokuuta 1946 Oulu)Kuka kukin on 2007, Otava 2006 on suomalainen kielentutkija. Korhonen oli Suomen Akatemian tutkijana 1977–1979, ja työskennellyt germaanisen filologian professorina Oulun yliopistossa 1979–1988, Turun yliopistossa 1988–1993 ja Helsingin yliopistossa 1993–2014. Korhonen on kehittänyt fraseologiatutkimusta Suomessa ja julkaissut uuden saksalais-suomalaisen idiomisanakirjan Alles im Griff sekä johdatus Fraseologia: Kiinteiden sanayhtymien tutkimus. Hän on toimittanut monta kokoomateosta sekä Saksa-suomi suursanakirjan, joka ilmestyi vuonna 2008. == Teoksia == * Alles im Griff / Homma hanskassa: saksa-suomi-idiomisanakirja / Idiomwörterbuch Deutsch-Finnisch. Helsinki: WSOY 2001. ISBN 951-0-25396-0. * Fraseologia: Kiinteiden sanayhtymien tutkimus. Helsinki: Finn Lectura 2018. ISBN 978-951-792-894-6. * Saksa-suomi suursanakirja / Großwörterbuch Deutsch- Finnisch. Helsinki : WSOY 2008. ISBN 978-951-0-22424-3. == Juhlakirjat Jarmo Korhoselle == * Breuer, Ulrich / Hyvärinen, Irma (toim.): Wörter - Verbindungen. Festschrift für Jarmo Korhonen zum 60. Geburtstag. Frankfurt am Main: Peter Lang 2006.ISBN 3-631-54387-5. * Prinz, Michael / Richter- Vapaatalo, Ulrike (toim.): Idiome, Konstruktionen, "verblümte rede". Beiträge zur Geschichte der germanistischen Phraseologieforschung. Festschrift für Jarmo Korhonen. Stuttgart: Hirzel 2012. ISBN 978-3-7776-2144-9. ==Lähteet== * Prof. Dr. Jarmo Korhonen Lebenslauf * Research Portal of the University of Helsinki ===Viitteet=== ==Aiheesta muualla== * Kuukauden humanisti 7-8/2008 Helsingin yliopisto * Jarmo Korhonen 375 humanistia -sivustolla 23.1.2015, Helsingin yliopiston humanistinen tiedekunta Luokka:Suomalaiset filologit Luokka:Oulun yliopiston professorit Luokka:Turun yliopiston professorit Luokka:Helsingin yliopiston professorit Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Hines Ward

Hines E. Ward, Jr (s. 8. maaliskuuta 1976 Soul, Etelä-Korea) on yhdysvaltalainen entinen amerikkalaisen jalkapallon pelaaja. Hän pelasi 14 kautta NFL-liigan Pittsburgh Steelersissä. Wardin pelipaikka oli laitahyökkääjä.Hines E. Ward Jr. Pro-football reference Urallaan Ward voitti kahdesti Super Bowlin, ollen kerran loppuottelun arvokkain pelaaja. Hänet valittiin myös neljästi NFL:n tähdistöotteluun Pro Bowliin. == Pelaajaura == === Lukio-ura === Ward esitteli atleettisia taitojaan pelinrakentajana lukiossa Forest Park High Schoolissa Georgian Forest Parkissa. Hänet valittiin kaksi kertaa Claytonin piirikunnan alueen parhaaksi hyökkäyspelaajaksi. Hän oli myös hyvä opiskelija. === Yliopistoura === Ward pääsi Georgian yliopistoon ja pelasi yliopiston joukkueen Georgia Bulldogsin riveissä vuodet 1995–1998. Wardin 144 syötön vastaanottoa ja 1 965 edettyä jaardia olivat joukkueen historian parhaita suorituksia. Hän pelasi myös useilla pelipaikoilla. Yliopistouran aikainen loukkaantuminen oli kuitenkin vaarantaa hyvän sijoituksen NFL:n varaustilaisuudessa. === Ammattilaisura === Wardin monipuolisuus oli kuitenkin hyödyksi varaustilaisuudessa. Pittsburgh Steelers varasi hänet kolmannella varauskierroksella vuonna 1998. Ward on valittu muun muassa neljä kertaa peräkkäin NFL:n tähtikentälliseen, Pro Bowliin (kaudet 2001–2004). Hän myös eteni kuutena kautena yli 1 000 jaardia. Vuonna 2002 Ward laittoi Steelersin ennätykset uusiksi tekemällä 112 vastaanottoa ja 12 touchdownia. Ward valittiin 5. helmikuuta 2006 pelatun Super Bowl XL:n arvokkaimmaksi pelaajaksi. Steelers voitti Seattle Seahawksin 21–10 ja Wardin profiili yhdysvaltainkorealaisena ja monikansallisten vanhempien (äiti eteläkorealainen ja isä yhdysvaltalainen) lapsena nousi myös Etelä-Koreassa, jossa amerikkalainen jalkapallo on vähemmän tunnettu laji. Kauden 2011 jälkeen Pittsburgh ei tarjonnut Wardille jatkoa. Ward ilmoitti lopettavansa ammattilaisuransa maaliskuussa 2012. == Lähteet == == Aiheesta muualla == *Wardin virallinen sivusto Luokka:Yhdysvaltalaiset amerikkalaisen jalkapallon pelaajat Luokka:Vuonna 1976 syntyneet Luokka:Elävät henkilöt
Nikšić

Nikšić (Никшић) on kaupunki ja kunta Montenegron länsiosassa Bosnia ja Hertsegovinan rajalla. Nikšićin kaupunki sijaitsee Nikšićin tasangolla Trebjesavuoren juurella. Nikšić on Montenegron toiseksi suurin kaupunki ja se on merkittävä teollisuus-, kulttuuri- ja koulukaupunki. Nikšićin kunta puolestaan on pinta-alaltaan Montenegron suurin kunta, joka käsittää hedelmällisen ja tiheään asutetun Župa-nimisen tasangon. == Väestö == Nikšić on Montenegron toiseksi suurin kaupunki, pääkaupunki Podgorican jälkeen. Vuonna 2003 Nikšićin kunnassa oli 75 282 asukasta ja Nikšićin kaupungissa puolestaan 58 212 asukasta. Kansallisuudeltaan asukkaista oli samana vuonna montenegrolaisia 62,63 prosenttia ja serbejä 26,74 prosenttia. Nikšićin kaupungin asukasluvun kehitys: * 50 399 (3. maaliskuuta 1981) * 56 141 (3. maaliskuuta 1991) * 58 212 (1. marraskuuta 2003) == Historia == Kaupungin paikalle perustettiin roomalainen Onogošt-niminen linnoitus 300-luvulla. Se sijaitsi tärkeässä teiden risteyksessä. Sittemmin kaupunki tuli kuulumaan Serbiaan, kunnes ottomaanit valloittivat sen. Vuonna 1877 kaupunki vapautui ottomaanien vallasta ja se liitettiin Montenegroon. == Aiheesta muualla == Luokka:Montenegron kaupungit
Gjirokastërin piirikunta

Gjirokastërin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Gjirokastërin prefektuuriin, joka vastaa nykyistä Gjirokastërin maakuntaa. Piirikunnan pinta-ala oli 1 137 neliökilometriä ja vuoden 2001 väestönlaskennassa siellä oli 55 991 asukasta. Piirikuntaan kuuluivat seuraavat kunnat: Antigonë, Cepo, Dropull i Poshtëm, Dropull i Sipërm, Gjirokastër, Lazarat, Libohovë, Lunxhëri, Odrie, Picar, Pogon, Qendër Libohovë ja Zagori. Pääkaupunkina toimi Gjirokastër. == Lähteet == Luokka:Albanian piirikunnat
Pula

Pula (, ) on kaupunki Istrian niemimaan eteläkärjessä, Kroatiassa. Vuonna 2018 siellä asui 56 388 asukasta. Pula on Istrian piirikunnan suurin kaupunki; esikaupunkialueineen sen väkiluku on noin 85 000\. == Väestö == Vuoden 2018 arvion mukaan Pulassa asui 56 388 asukasta. Asukkaista 48,7 prosenttia oli miehiä ja 51,3 prosenttia naisia. Asukkaista 0–14-vuotiaita oli 13,2 prosenttia, 15–64-vuotiaita 67,5 prosenttia ja yli 64-vuotiaita 19,3 prosenttia. ==Historia== Kaupungissa on asutuksen merkkejä 900-luvulta eaa. Sen perusti illyrialainen histrien heimo. Roomalaisasutus Colonia Pietas Julia Pola perustettiin vuonna 178 eaa. Slaavit saapuivat alueelle 600-luvulla. Vuonna 1150 Pula vannoi uskollisuutta Venetsian tasavallalle. Dante mainitsee Pulan Jumalaisessa näytelmässä: :come a Pola, presso del Carnaro ch'Italia chiude e i suoi termini bagna Eino Leinon suomennoksessa vuodelta 1912 teksti kuuluu: Dante; Jumalainen näytelmä; Helvetti. Pulan valtasivat vuorotellen genovalaiset, unkarilaiset ja Habsburgit. Kun Venetsia kärsi tappion vuonna 1797, Pula liitettiin Habsburgien alueisiin. Vuonna 1805 se liitettiin osaksi Napoleonin Italian kuningaskuntaa ja sittemmin Ranskan Illyrian provinsseja. Vuonna 1813 Pula palasi Itävallalle, jonka kruununmaita se oli Itävalta- Unkarin tuhoon, vuoteen 1918 asti. Ensimmäisen maailmansodan jälkeen kaupunki kuului Italialle, ja toisen maailmansodan jälkeen se oli YK:n hallinnassa, kunnes se vuonna 1947 liitettiin Jugoslaviaan, vaikka suurin osa asukkaista oli italialaisia. Italialaisten paetessa kaupungin väkiluku laski vuoden 1931 ajan 41 439:stä alle 20 000:een. ==Talous== Pula on merkittävä turistikohde. Kaupungissa on kaksi telakkaa, sementti- ja rakennusteollisuutta sekä elintarvike- ja lasitehdas. ==Turismi== Turistikohteista merkittävimpiä ovat Pulan amfiteatteri, Sergiusten riemukaari ja Augustuksen temppeli. Vanhankaupungin teiden päällysteenä on yhä roomalaisaikaisia kiviä. Lähellä Adrianmeren rannikkoa sijaitsee Brijunin saariryhmä, joka on kansallispuisto. ==Liikenne== Pulan lentoasemalla (IATA: PUY, ICAO: LDPL) ei ole kansainvälisen lentoaseman statusta, mutta muutama ulkomainen lentoyhtiö tekee sinne lentoja. ==Lähteet== ==Aiheesta muualla== * službene stranice Grada Pule Luokka:Kroatian kaupungit Luokka:Antiikin Kreikan siirtokunnat
Gramshin piirikunta

Gramshin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 695 neliökilometriä ja vuoden 2001 väestönlaskennassa siellä oli 35 723 asukasta. Piirikuntaan kuuluivat seuraavat kunnat: Gramsh, Kodovjat, Kukur, Kushovë, Lënie, Pishaj, Poroçan, Skënderbegas, Sult ja Tunjë. Pääkaupunkina toimi Gramsh. == Lähteet == Luokka:Albanian piirikunnat
Šibenik

Šibenik (, ) on satamakaupunki Keski-Dalmatiassa, Krkajoen suistossa, Adrianmeren rannalla, Kroatiassa. Sen asukasluku oli 46 332 vuonna 2011. Šibenik on Šibenik-Kninin maakunnan (županija) pääkaupunki ja keskus. Šibenik tiedetään mainitun ensi kerran vuonna 1066 kuningas Petar Krešimir IV:n määräyksessä. Toisin kuin muut Illyrian kaupungit, se on luultavasti slaavien perustama. Šibenik sai kaupunginoikeudet vuonna 1298. Vuonna 1412 Venetsian tasavalta sai sen lopulta haltuunsa Unkari–Kroatialta, eivätkä osmanit ikinä valloittaneet sitä. Vuonna 1797 se liitettiin Napoleonin Illyrian provinsseihin ja vuonna 1815 Itävallan keisarikuntaan. Ensimmäisen maailmansodan jälkeen sitä miehittivät italialaiset; vuonna 1921 se liitettiin Jugoslaviaan. Šibenikin Pyhän Jaakon katedraali on UNESCOn maailmanperintöluettelossa vuodesta 2000. Kaupungissa järjestetään vuosittain kansainvälinen lastenfestivaali (Međunarodni Dječji Festival). ==Kuuluisia šibenikiläisiä== Šibenikistä ovat kotoisin jalkapallolegenda Dražan Jerković ja koripalloilija Dražen Petrović. Myös näyttelijä Goran Višnjić on kotoisin kaupungista. == Lähteet == ==Aiheesta muualla== * Službene stranice Grada Šibenika Luokka:Kroatian kaupungit
Vratislav Lokvenc

thumb|Vratislav Lokvenc vuonna 2013. Vratislav Lokvenc (s. 27. syyskuuta 1973 Náchod, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän pelasi vuonna 2008 Sveitsin pääsarjassa FC Baselin voittoisassa joukkueessa ja lukeutui aikanaan myös Tšekin maajoukkueen vakiomiehistöön. Lokvenc pelasi vuosina 1992–1994 Hradec Královéssa, 1994–2000 Sparta Prahassa, 2000–2004 Kaiserslauternissa, 2004–2005 VfL Bochumissa ja 2005–2008 FC Red Bull Salzburgissa. Baselissa hän pelasi vain yhden vuoden ja siirtyi sen jälkeen vuodeksi Saksaan FC Ingolstadt 04:iin. Maansa maajoukkueessa hän on pelannut EM-kisoissa sekä vuonna 2000 että 2004. Hän pelasi myös vuoden 2006 MM-kisoissa. Kaikkiaan hän pelasi 74 maaottelua ja teki niissä 14 maalia vuosina 1995–2006. == Lähteet == Luokka:Tšekkiläiset jalkapalloilijat Luokka:Vuonna 1973 syntyneet Luokka:Elävät henkilöt
Paavolan kirkko

Paavolan kirkko on Raahen seurakunnan kirkko Siikajoen kunnan Paavolan taajamassa. Seurakunta on perustettu vuoden 2013 alussa, kun Siikasalon ja Raahen seurakunnat yhdistettiin. Kirkkorakennus on Matti Hongan suunnittelema, ja se vihittiin käyttöön vuonna 1756. Kirkko on nimetty Ruotsin prinsessan Sofia Albertinan mukaan. Rakennus on ristikirkko, jonka kaikkien sakaroiden päätypuolet ovat särmikkäät. Pohjalaistyylinen kolminivelinen kellotapuli valmistui vuonna 1759. Alttaritaulun Jeesus Getsemanessa on maalannut Laila Järvinen vuonna 1965. Erik Westzynthius vanhemman maalaama alttaritaulu on Kansallismuseossa. Kirkon urut on rakentanut Urkurakentamo Tuomi vuonna 1988. 1700-luvun loppupuolen pohjoismaiseen barokkityyliin rakennetuissa uruissa on 19 äänikertaa ja temperoitu viritys. Paavolan kirkko remontoitiin vuonna 1856 ja peruskorjattiin vuosina 1955–1958, jolloin kirkko sähköistettiin, lattia uusittiin, välikatto tiivistettiin ja kirkossa tehtiin maalaus- ja entisöintitöitä. Seurakuntalaiset maalasivat kirkon ja tapulin talkoilla vuoden 2002 kesällä. == Lähteet == * Teija Niskalan artikkeli Kaleva-lehdessä 26. toukokuuta 2006, s. 8 * * Kirkon historiaa === Viitteet === == Aiheesta muualla == * Raahen seurakunta: Paavolan kirkko Luokka:Pohjois-Pohjanmaan kirkkorakennukset Luokka:Suomen puiset ulkoviisteiset ristikirkot Luokka:Siikajoen rakennukset ja rakennelmat Luokka:Paavola (kunta) Luokka:Suomen 1700-luvulla rakennetut rakennukset ja rakennelmat
Pääkköset

Pääkköset oli turkulainen rap-musiikkia esittänyt yhtye. Yhtye oli oletettavasti ensimmäinen albumin tehnyt suomalainen rap-yhtye. Yhtyeen imago ja logo oli lainattu amerikkalaiselta Beastie Boys -yhtyeeltä. Yhtyeen jäsenet pukeutuivat musiikista huolimatta kuin kasarihevarit. Yhtyeen nimi otettiin yhtyeen jäsenten kaverin sukunimestä. Pääkköset nousi pinnalle Anjaa apuun huutavalla humoristisella hitillään "Eläinrääkkäystä". Yhtye oli suosionsa huipulla Suomessa vuonna 1989. Yhtye lopetti 120 keikkaa sisältäneen uransa Pitkätukat hirteen -singlen jälkeen vuonna 1990 ja soitti viimeisen keikkansa elokuussa 1990. Yhtyeen ainoaa albumia Pääkköset myytiin 23 000 kappaletta. Yhtyeen jäseniä on Pääkkösten jälkeen kuultu matalamman profiilin yhtyeissä EKV:ssä ja Rapidossa. == Diskografia == === Albumit === * Pääkköset (1989) === Singlet === * Eläinrääkkäystä / Pääkköset on taas kaupungissa (1989) * Turpa kii palikka ja bailaa / Joo joo (1990) * Pitkätukat hirteen / Johannes 1990 (1990) * Turpa kii palikka ja bailaa - Pitkätukat hirteen - Eläinrääkkäystä (Antihistamiinimix) - Eläinrääkkäystä (Jungle Mix) (1993) == Lähteet == == Aiheesta muualla == * Ylen Elävä arkisto: Eläinrääkkäystä Luokka:Suomalaiset hip hop -yhtyeet Luokka:Suomalaiset huumoriyhtyeet Luokka:Rapcore-yhtyeet Luokka:1980-luvun suomalaiset yhtyeet ja sooloartistit
The Oprah Winfrey Show

The Oprah Winfrey Show oli yhdysvaltalainen keskusteluohjelma, jota juonsi Oprah Winfrey. Ohjelman ensimmäinen jakso lähetettiin 8. syyskuuta 1986, ja se oli pitkäikäisin päiväsaikaan lähetettävä keskusteluohjelma Yhdysvalloissa. Ohjelma päättyi 25. toukokuuta 2011. Ohjelma oli erityisesti naisten suosiossa. Oprah Winfrey alkoi tehdä ohjelmaa televisioyhtiö ABC:lle vuonna 1983. Oma show alkoi ensin parinvalintatyylillä, mutta siirtyi myöhemmin vakavampiin aiheisiin kuten rasismi ja seksuaalinen hyväksikäyttö. Suomessa sarjaa on esittänyt televisiokanava Nelonen. == Aiheesta muualla == * Oprah.com. * Luokka:1980-luvun televisiosarjat Luokka:1990-luvun yhdysvaltalaiset keskusteluohjelmat Luokka:2000-vuosikymmenen yhdysvaltalaiset keskusteluohjelmat Luokka:2010-luvun yhdysvaltalaiset keskusteluohjelmat Luokka:ABC:n televisio-ohjelmat
Tiy

Tiy (nimi voidaan kirjoittaa myös Teje, Tiji, Tiye tai Teye) oli Egyptin 18. dynastian faarao Amenhotep III:n päävaimo ja Egyptin kuningatar. Hän oli palatsivirkailija Jujan ja ylipapitar Tujan tytär. Tiyllä tiedetään olleen kaksi veljeä: Anen, joka oli ylipappi ja Ay, josta tuli Egyptin faarao Tutankhamonin kuoltua. Ay oli myös luultavasti kuningatar Nefertitin isä. Monissa patsaissa Tiy kuvataan yhtä suurena kuin miehensä Amenhotep III, mikä oli harvinaista Egyptin historiassa. Hän muutti poikansa, faarao Akhenatenin hoviin Tell-el Amarnaan Amenhotep III:n kuoltua. Hän asui siellä yli kahdentoista vuoden ajan, kuolemaansa saakka. Luokka:Egyptin kuningattaret Luokka:Kuningataräidit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Jaguar X-Type

Jaguar X-Type:n valmistus alkoi vuonna 2001 (vuosimallina 2002) Halewoodin tehtaalla Englannissa, ja sitä valmistettiin aina vuoden 2010 kevääseen saakka. Vuoden 2002 Euro NCAP -kolaritestistä X-Type sai tulokseksi neljä tähteä viidestä. ==Markkinat ja myynti== X-Type suunniteltiin Jaguarin perusmalliksi, "pääsylipuksi Jaguar-luokkaan", kuten yhtiön mainos kertoi. Sillä oli tarkoitus laajentaa asiakaspohjaa ja siten kasvattaa koko automerkin myyntivolyymiä. Tämänhetkinen ennätys on vuodelta 2003, jolloin myytiin 50 000 X-Typeä. Myynti Yhdysvalloissa, auton ensisijaisilla markkinoilla, oli vuonna 2004 21 542 kpl ja vuonna 2005 10 941 kpl. X-Type oli valmistusaikanaan Jaguarin eniten myyty malli, jopa 36 prosenttia yhtiön kokonaismyynnistä. ==Tyyppivalikoima== X-Type on Jaguarin malliston pienin ja edullisin malli tämänhetkisessä valikoimassa. Autossa on silti Jaguarille tyypillisesti nahkaa ja jalopuuta, eli mukavuutta ja ylellisyyttä, sekä hyvät ajo-ominaisuudet. Sitä valmistetaan sekä sedan- että farmarimallina (Estate). X-Type Estate oli ensimmäinen Jaguarin farmarimalli. Estate tuli mallistoon vuoden 2004 alussa. Moottorivaihtoehtoja on useita, sekä bensa- että diesel-toimisia 2,0 litrasta 3,0 litraan asti. Voimansiirtotapa on joko etu- tai neliveto. Diesel-moottorit ovat nelisylinterisiä. Kokovaihtoehtoja on kaksi: 2,0 ja 2,2 litran. Näistä tehokkaampi 2,2 litran malli kehittää 114 kW. Diesel-moottoriset X-Typet ovat etuvetoisia. X-Typen bensiinimoottorit ovat kuusisylinterisiä V6-moottoreita. Sylinteritilavuudet ovat 2,1, 2,5 ja 3,0 litraa. Näistä tehokkain malli tuottaa 234 hv:n (172 kW:n) tehon. Kalleimmissa versioissa huippuluokan ajo- ominaisuudet takaa neliveto, jossa 60 % moottorin voimasta ohjataan takapyörille ja 40 % eteen. == Lähteet == == Aiheesta muualla == X-Type Luokka:D-segmentin autot Luokka:2000-vuosikymmenen autot
Juuso Pykälistö

Juuso Pykälistö (s. 21. toukokuuta 1975, Padasjoki) on suomalainen rallikuljettaja. Hän on ajanut MM-rallisarjaa muun muassa Mitsubishi Ralliart Finlandin ylläpitämällä N-ryhmän Mitsubishi Carismalla, ranskalaisen Bozian Racingin Peugeot 206 WRC:lla sekä Kronos Racingin ja itävaltalaisen yksityistalli OMV Racingin Citroënilla. Vuonna 2006 Pykälistö toimi Citroënin testikuljettajana testaten uutta Citroën C4 WRC:tä soralla. Nykyään Pykälistö toimii lääkärihelikopterilentäjänä Tampere-Pirkkalan lentoasemalla. == Lähteet == == Aiheesta muualla == * Juuso Pykälistön MM-rallit * Tilastoja Pykälistön urasta * Profile, Rally Paradise Luokka:Suomalaiset ralliautoilijat Luokka:Vuonna 1975 syntyneet Luokka:Elävät henkilöt
Kalliorakennus

Kalliorakennus on rakennustoimintaa, jonka kohteena on kallioperä. Se on erilaisten tilojen rakentamista kallion sisään tai kiviaineksen louhintaa pois maa-, vesi- tai talonrakentamisen tieltä. Kalliorakentamisessa käytetään paljolti samoja menetelmiä kuin kaivostoiminnassa sekä tarvekivien ja kiviaineksen louhinnassa. Suomen ensimmäinen maanalainen kalliorakennuskohde oli Pohjankurun 156 metrin pituinen rautatietunneli, joka valmistui 1898. Sitä aiemmin louhintatöitä tehtiin linnoituksia rakennettaessa ja kaivostoiminnassa. Runsaasti louhintatöitä tehtiin myös Suomenlinnaa ja Saimaan kanavaa rakennettaessa. Kalliorakenteiksi nimitetään kallioon tehtyihin tiloihin liittyviä tai tilojen välisiä kalliopilareita tai kallioseiniä, jotka toimivat kantavina rakenteina ja ovat materiaaliltaan kalliota. ==Osa-alueet== Kalliorakennus tarkoittaa kallioon rakennettavien tilojen * louhintaa, johon sisältyy ** kallion poraus ** louheen irrotus ** louheen kuljetus ** kallion työnaikainen lujitus ** rusnaus eli tilan seinissä tai katossa löyhästi kiinni olevien lohkareiden eli komujen karistaminen alas ja myös muun rikkoutuneen aineksen poistaminen kalliopinnoista * tarkkuuslouhintaa, jossa louhittu pinta saa poiketa halutusta enintään 200 millimetriä kallioon päin ja enintään 50 mm tilaan päin * räjäytystyötä, johon sisältyy ** räjäytysten valmistelu ** reikien panostaminen ** täkkäys eli räjäytyskentän suojaus peitematoilla louheen sinkoamisen estämiseksi ** sytyttäminen ** räjähtämättömien panosten vaarattomaksi tekeminen * lujitusta eli lohkareiden irtoamisen estämistä kalliopinnasta ** pultittamalla ** ruiskubetonoimalla ** injektoimalla ** tukirakenteilla ==Kohteet== * Talonrakentamiseen liittyvien kalliokaivantojen louhintatyöt avolouhintana ** syvennykseksi tai kuopaksi nimitetään pohjaltaan enintään 3 x 3 m² kokoista kallioon louhittua syvennystä ** kaivannon pohjamitta on yli 3 x 3 m² ** kanaali on enintään 3 m leveä kallioon louhittu oja, esimerkiksi johtokaivanto * maanteiden ja rautateiden avoleikkaukset kallioon * teiden ja rautateiden kalliotunnelit * maatunnelit eli maaperään rakennetut tunnelit katsotaan yleensä kuuluviksi kalliorakentamiseen * vesivoimalat, joiden rakentamiseen liittyy usein suuria louhintatöitä * vesihuoltotunnelit ja vedenpuhdistamot * yhteiskäyttötunnelit vesi-, viemäri-, kaukolämpö- ja kaukokylmäjohtoja sekä sähkö- ja puhelinkaapeleita varten * työ- ja laitetilat * polttoainevarastot * väestönsuojat ==Kirjallisuutta== * Tunneli- ja kalliorakennus. RIL 154-1 ja RIL 154-2, 1987 ISBN 951-758-115-7 ja ISBN 951-758-116-5 * Kalliotilojen rakennusohjeet. RIL 169-1987, ISBN 951-758-125-4 Luokka:Maa- ja vesirakennus
Infrarakentaminen

Infrarakentaminen on teollisuusyhteiskunnan toiminnassa tarvittavien teknisten perusrakenteiden eli infrastruktuurin rakentamista, jossa tarvitaan monenlaista rakennustekniikkaa. Infrarakentamiseen kuuluvat esimerkiksi padot, tunnelit, sillat, satamarakenteet, meluesteet, jätevedenpuhdistamot ja energialaitokset.Betoni.com: Infrarakentaminen Muita alaan sisältyviä asioita ovat muun muassa * liikenneväylien kuten teiden, katujen ja rautateiden rakentaminen * lentoasemien ja lentopaikkojen rakentaminen * vesihuollon rakentaminen, joka sisältää talousvesi- ja jätevesijärjestelmät sekä vedenpuhdistamot * energia-alan rakentaminen, kuten esimerkiksi voimalat, jakeluverkot ja öljynjalostamot * tietoliikenneyhteyksien rakentaminen * ympäristörakentaminen * teollisuusrakentaminen * kalliotilojen rakentaminen, kuten esimerkiksi väestönsuojat Suomessa käytettiin vuonna 2001 infrarakentamiseen ja rakenteiden ylläpitoon 20 miljardia markkaa (3,4 miljardia euroa).Tekes Rakentamista varten on Suomessa julkaistu yleiset laatuvaatimukset sisältävä kirja InfraRYL. ==Lähteet== ==Aiheesta muualla== * INFRA ry * Rakennuslehden uutisia infra-hankkeista Suomessa * Rakennuslehti: Infrarakentaminen supistuu hieman vuosina 2012 ja 2013 * Taloussanomat: Paremmat tiet ja sähköt maan alle – näistä voi olla turha haaveilla Luokka:Maa- ja vesirakennus Luokka:Yhdyskuntatekniikka
Korjausrakentaminen

thumb|right|220px|Peruskorjausta kipeästi kaipaava silta. thumb|right|220px|Utajärven kirkon korjaus kesällä 2009. Korjausrakentaminen eli saneeraus tarkoittaa olemassa olevan rakennuksen tai muun rakennelman laajaa yhdellä kertaa tapahtuvaa korjaamista tai muuttamista. Rakennuksen tai muun rakennelman kestoiän aikana näin laajoja toimia tehdään vain muutaman kerran. Korjausrakentamiseen liittyy usein rakenteiden ja laitteiden kunnossapitoa, jota tehdään myös kiinteistön ja rakenteiden hoitoon liittyvänä työnä. ==Korjausrakentamisen toiminnot== Sen mukaan onko korjausrakentamisen tavoitteena muuttaa, kasvattaa vai säilyttää rakennusta tai rakennelmaa, toiminnot voidaan jakaa seuraavasti: * peruskorjaus on korjausrakentamista, jossa rakennelma korjataan yhtä hyväksi kuin se oli uutena. * perusparannus pyrkii ylittämään rakennelman aiemman laatutason ja tekemään toiminnallisuuden entistä paremmaksi * uudistaminen modernisoi esimerkiksi tilajakoa, rakennusosia tai laitteistoja, * lisärakentaminen laajentaa pinta-alaa rakennuksen tai rakennelman sisä- tai ulkopuolelle tehtävin uusin rakentein, * konservointi pyrkii säilyttämään olemassa olevaa rakennustekniikkaa, * entisöiminen eli restaurointi pyrkii palauttamaan entisiä arvoja tai rakennustapoja eli säilyttämään tai palauttamaan esimerkiksi rakennuksen arkkitehtuuria, ja * rekonstruointi on uuden kopion rakentamista hävinneestä rakennelmasta säilyneiden jäänteiden tai asiakirjojen perusteella. ==Korjausrakentamisen sääntely== Korjausrakentamisessa on noudatettava viranomaisten antamia rakennusmääräyksiä soveltuvin osin. Vanhan rakennuksen korjaamisen yhteydessä ei ole kuitenkaan pakko noudattaa uusimpia rakennusmääräyksiä, vaan siinä voidaan myös soveltaa niitä määräyksiä, jotka olivat voimassa kun rakennus tehtiinMaire Heikkinen: Suojeltuun rakennukseen soveltuvat materiaalit ja sisäilman laatu. http://www.talotori.net/heikkinen.php. Valmistumisajan rakennusmääräysten noudattaminen on usein rakennusteknisesti turvallisempi ratkaisu, koska eri aikakausien rakennustekniset ratkaisut poikkeavat usein huomattavasti toisistaan. ==Katso myös== * Rakennushistoriallinen selvitys ==Lähteet== * Kiinteistösanasto. Tekniikan sanastokeskus TSK 4. Helsinki 1984 ISBN 951-95566-4-8 * Korjaushankkeen kustannukset. RIL 197-1993. ISBN 951-758-297-8 ===Viitteet=== ==Aiheesta muualla== * Korjaustieto.fi * SFS:n seminaari Uusia korjausrakentamisen standardeja * Vanhojen rakennusmateriaalien tietopankki Ympäristöministeriö Luokka:Talonrakennus Luokka:Rakennusperinne
Pinna kireällä

Pinna kireällä (Bad Day On The Block tai Under Pressure) on yhdysvaltalainen elokuva vuodelta 1997. Sen pääosassa nähdään Charlie Sheen, joka esiintyy elokuvassa nimellä Charles Sheen. Elokuva ei saavuttanut merkittävää menestystä. == Juoni == Elokuvan tarina kertoo Sheenin esittämästä palomiehestä Lyle Wilderistä. Wilder on tehnyt sankarillisia tekoja palomiehenä, mutta enää hän ei ole kovin tasapainoinen ihminen. Se johtuu pääosin siitä, että hän on menettänyt vaimonsa ja poikansa. Häntä ärsyttää suunnattomasti naapurissa asuvat ja mekastavat Bravertonin perheen lapset. Hänen mielensä tekee opettaa oikeita kasvatusmetodeja perheen vanhemmille. Lyle siteeraa usein Raamattua ja uhkailee Bravertoneja. Poliisitkin vierailevat Wilderin kotona, mutta nämä eivät tietenkään usko pahaa kaikkien tuntemasta sankaripalomiehestä. Eräänä päivänä Lylen hermot pettävät lopullisesti. Aluksi hän tappaa kotiinsa tulleen korjausmiehen. Seuraavaksi hän vangitsee Bravertonin perheen heidän omaan taloonsa ja uhkaa tappaa heidät. Lopulta Bravertonin perheen äiti Mare Winninghamin esittämä Catherine Braverton saa ammuttua Lylen tämän omalla aseella. Luokka:Vuoden 1997 yhdysvaltalaiset elokuvat Luokka:Yhdysvaltalaiset psykologiset jännityselokuvat
Pohjarakennus

Pohjarakennus on talonrakennukseen ja sillanrakennukseen liittyvien maanpinnan alapuolisten, maata tai maarakenteita vasten olevien rakenteiden tekemistä. Siihen liittyy läheisesti geotekniikka, joka tutkii maa- ja kallioperän teknisiä ominaisuuksia ja pohjarakenteiden mitoitusmenetelmiä. Pohjarakennukseen sisältyvät pohjarakenteet kuten * perustukset (esimerkiksi paalut, laatat, anturat) * maanvastaiset seinät ja lattiat (esimerkiksi kellarit, alapohjat ja koneperustukset) * tukimuurit ja tukiseinät * salaojat * routaeristeet * ankkurit; ankkurointi siirtää rakenteeseen kohdistuvat vetovoimat maahan tai kallioon * työnaikaiset tuet kaivannoissa * työnaikaiset rakenteet pohjaveden tason alentamiseksi Pohjarakentamiseen sisältyy myös * maapohjan lujittaminen eli pohjanvahvistus * maankaivu * louhinta * tonttialueiden putkijohtokaivannot * maarakenteiden täyttö ja tiivistys * perustusten saneeraus * perustustenvahvistus * pohjatutkimus ==Kirjallisuutta== * Pohjarakenteet. RIL 166, 1986 (ISBN 951-758-108-4) * Pohjarakenteet. Suomen rakentamismääräyskokoelma B3, 2004 (ISBN 951-37-4070-6, verkkoversio) Luokka:Maa- ja vesirakennus *
The Collection (Venom)

The Collection on Venom-yhtyeen albumi, joka julkaistiin vuonna 2000. == Kappaleet == # # # # # # # # # # # # # # # # # # == Aiheesta muualla == * * Luokka:Venomin kokoelma-albumit Luokka:Vuoden 2000 kokoelma-albumit
Jane Cox

Jane Cox (s. 13. toukokuuta 1952 Englanti) on brittiläinen näyttelijä. Suomessa hänet tunnetaan draamasarjasta Emmerdale, jossa hän näytteli Lisa Dinglen roolissa vuodesta 1996 vuoteen 2019, jolloin hän päätti jättäytyä pois sarjasta ja hänen hahmonsa kirjoitettiin siitä ulosIltalehti: Emmerdalen suosikkihahmo kuolee sarjassa - näytteli ohjelmassa 23 vuottaIS: Rakastettu Lisa lähtee Emmerdalesta 23 vuoden jälkeen – vaan miten käy Zakin?. ==Lähteet== Luokka:Englantilaiset näyttelijät Luokka:Vuonna 1952 syntyneet Luokka:Elävät henkilöt
Touchdown

Touchdown on amerikkalaisessa jalkapallossa maali. Touchdown on kuusi pistettä, ja se syntyy, kun hyökkääjä tai puolustaja vie pallon vastustajan maalialueelle.Touchdown.fi - Pikaopas jenkkifutikseen Touchdownin jälkeen joukkue yrittää joko yhden tai kahden pisteen lisäyritystä. Sana ”Touchdown” tulee alkuperäisestä säännöstä, jonka mukaan pelaajan oli kosketettava pallolla maata maalialueen sisällä tehdäkseen maalin. Nykyään maaliin riittää, että pelaaja on pallo hallussaan vastustajan maali-alueen sisällä. == Katso myös == * Paitsio == Lähteet == == Aiheesta muualla == * Suomen amerikkalaisen jalkapallon liitto * Touchdown.fi, lajin suomalainen internetyhteisö Luokka:Amerikkalaisen jalkapallon termit
Tor

Tor, Thor tai Thur voi tarkoittaa muun muassa seuraavia: == Henkilöiden ja hahmojen nimenä == * Thor, skandinaavisen mytologian ukkosen jumala * Thor, Marvel-kustantamon sarjakuvissa esiintyvä supersankari * Sir Tor, pyöreän pöydän ritari * Tor, skandinaavinen miehen etunimi === Sukunimenä === * Annika Thor (s. 1950), ruotsalainen kirjailija * William Thor (s. 2000), suomalainen pikajuoksija == Paikannimenä == * Thur, joki Sveitsissä * Thur, ranskalaisen Illjoen sivujoki * Tor, norjalainen tutkimusasema Etelämanterella * Tor, Tornion rautatieaseman liikennepaikkalyhenne * Mount Thor, vuori Baffininsaarella Kanadassa == Laivojen ja laivayhtiöiden nimenä == * M/S Tor, yksi Suomenlinnan lautoista * M/S Tor Anglia, nyk. M/S Comanav Tanger, ro-ro- rahtialus * M/S Tor Baltica, ro-ro-rahtialus * M/S Tor Botnia, Tor Linen omistama ro-ro-rahtialus * M/S Tor Corona, ro-ro-rahtialus * M/S Tor Finlandia, Tor Linen omisama ro-ro-rahtialus * M/S Thor Liberty, brittiläinen rahtilaiva * Tor, ruotsalainen jäänmurtaja * DFDS Tor Line, entinen tanskalainen laivayhtiö ;Norjan laivasto *KNM Tor (1939), Sleipner-luokan hävittäjä ;Ruotsin merivoimat *HMS Thor (1701), fregatti *HMS Thor (1841), siipirataskorvetti *HMS Thor (1898), Oden-luokan rannikkopanssarilaiva == Muita merkityksiä == * Tor, kalasuku särkikalojen (Cyprinidae) heimossa * Thor amboinensis, pienikokoinen katkarapulaji * Tor, Internetin anonyymin käytön ja sensuurin kiertämisen mahdollistava vapaa ohjelmisto * Tor, venäläinen ilmatorjuntaohjusjärjestelmä * Thor, Marvelin sarjakuvasankarista tehty elokuva vuodelta 2011 * Thor, Yhdysvaltojen 1950-luvulla kehitetty keskimatkan ballistinen ohjus ** PGM-17 Thor, yhdysvaltalainen keskimatkan ballistinen ohjus * Thor, norjalainen tietoliikennesatelliitti * Thor, kanadalainen heavy metal -yhtye * Loviisan Tor, loviisalainen urheiluseura * CST Thor, Cambridge Systems Technologyn tietokonesarja * Tor Books, tieteiskirjallisuuden kustantaja.
Lipaasi

Lipaasi on vesiliukoinen entsyymi, joka katalysoi esterisidosten hydrolyysia lipidisubstraateilla. Ihmiselimistössä lipaasia tuottavat haima ja suolinesterauhaset, ja entsyymi vaikuttaa lähinnä ohutsuolessa. Lipaasi hajottaa rasvoja, ja hajoamistuotteena syntyy monoglyseridejä ja rasvahappoja. Ihmisellä tärkeimmät lipaasit ovat haiman tuottamat HPL ja PLRP2. Myös monet muut eliöt, kuten bakteerit ja sienet, tuottavat omia lipaasejaan. Lipaasientsyymiä voidaan hyödyntää teollisuudessa rasvan- ja öljynjalostuksessa. Sitä käytetään mm. kookosrasvan valmistukseen. ==Lähteet== == Aiheesta muualla == Luokka:Ruoansulatusentsyymit Luokka:Hydrolaasit
Wolf O’Donnell

on kuvitteellinen hahmo Star Fox -sarjan videopeleissä. Hän on Star Wolf -palkkasoturiryhmän johtaja, ja Fox McCloudin pahin kilpailija. Hän on harmaaturkkinen susihahmo, joka lentää Wolfen-aluksella. Wolf esiintyi ensimmäisen kerran Nintendo 64 -pelissä Lylat Wars. Hahmo oli alun pitäen tarkoitus esitellä SNES-pelissä Star Fox 2, jota ei kuitenkaan julkaistu. Kaikissa julkaistuissa Star Fox -sarjan peleissä joissa Wolf esiintyy, hänellä on vasemman silmän päällä silmälappu, joskin alun pitäen Star Fox 2:ssa Wolfin oikean silmän päällä oli paha naarmu. == Pelit == * Star Fox 2 (julkaisu peruttu) * Lylat Wars * Super Smash Bros. Melee (hyvin lyhyt cameo alkuteksteissä) * Star Fox: Assault * Star Fox Command * Super Smash Bros. Brawl * Star Fox 64 3D * Star Fox Zero * Starlink: Battle for Atlas * Super Smash Bros. Ultimate Luokka:Star Fox -pelisarjan hahmot Luokka:Super Smash Bros. -pelisarjan hahmot Luokka:Kuvitteelliset palkkasoturit Luokka:Kuvitteelliset sudet
Ari Kautto

Ari Kautto (s. 18. kesäkuuta 1974) on suomalainen kyykänpelaaja. Hän lukeutuu lajissaan maailman parhaiden pelaajien joukkoon ja on voittanut muun muassa maailmancupin suomalaisessa kyykässä. Hänen seuransa on Kuusaan Latu. Myös Kauton vaimo Anu Kautto on menestynyt kyykänpelaaja. ==Lähteet== * http://www.kyykkaliitto.fi/ * Kouvolan Sanomat 21. syyskuuta 2003 * Kyykkäliiton pelaajarekisteri Luokka:Suomalaiset kyykänpelaajat Luokka:Vuonna 1974 syntyneet Luokka:Elävät henkilöt
SVGA

SVGA (, myös SuperVGA) on nimitys VGA-näyttöstandardin ominaisuudet (640 × 480 pikseliä 16 värillä) ylittäville PC:n grafiikkaominaisuuksille. IBM:n julkaisema VGA oli hyvin määritelty standardi, mutta sen jälkeen monet valmistajat julkaisivat siihen omia, keskenään epäyhteensopivia laajennuksiaan, jotka mahdollistivat 800 × 600 tai 1024 × 768 resoluution ja suuremman värimäärän. Näistä alettiin käyttää nimeä SuperVGA. IBM julkaisi VGA:n jälkeen vielä mm. 8514/A-, XGA- ja XGA-2 -näytönohjaimet, mutta näistä ei tullut yleisesti käytettyjä, pääasiassa siitä syystä, että ne käyttivät IBM:n omaa Micro Channel Architecture -väylää.http://www.pcguide.com/ref/video/stdSVGA-c.html Eri valmistajien erilaisten toteutusten vuoksi jokainen suurempia grafiikkatiloja käyttävä ohjelma olisi vaatinut omat ajurinsa lukuisille näyttökorteille. Käytännössä näin tehtiin vain Microsoft Windowsia ja joillekin korteille joitain CAD- ohjelmia varten. Video Electronics Standards Association (VESA) standardoi osan näistä ominaisuuksista 1989. VESAn standardit määrittävät ns. VESA BIOS Extensionin tai VBE:n. == Lähteet == Luokka:Näyttöstandardit